Adolf Bjerkreim

Johan Adolf Bjerkreim (født 20. oktober 1887 i Tengesdal i Bjerkreim kommune, død	27. april 1963) var en norsk predikant og forfatter.

Han gikk på Framnes ungdomsskole i Norheimsund et år før han å reiste rundt som predikant for Kinamisjonsforbundet fra 1908 til 1916. Etter at Bjerkreim forlot Kinamisjonen som fast forkynner virket han for en stor del i foreninger knyttet til Det Vestlandske Indremisjonsforbund. I 1913/1914 hadde han også et opphold i USA.  I mange år bodde han i Egersund, men i 1917 flyttet han til Åkrehamn på Karmøy og giftet seg.Paul Tengesdal: Adolf Bjerkreim - evangelist og bibellærer, aktet og omstridt

Samme år ble han også medutgiver av bladet Evangelisten i Kristiansand, da han erstattet Johannes Daasvand, som tidligere hadde vært en av utgiverne.Om oss - evangelisten.no

Bjerkreim hadde etter hvert fått et navn som forfatter av kristne tekster.Adolf Bjerkreim - rogalyd.no Allerede i 1908 skrev han teksten til sangen Tak meg, min Jesus, åleine med deg, en sang som fremdeles er mye brukt og har sin plass i Sangboken. 

I 1909 kom det første hefte av det som etter hvert skulle bli en rik produksjon av bøker. I de nærmere 40 år han var medutgiver av Evangelisten, skrev han til de aller fleste nummer av bladet, ofte i form av serier som siden ble gitt ut som bøker. Hans bøker er kommet ut i flere opplag.

 Bibliografi 

 Ordet om korset 1975
 Efeserbrevet 1960

 Referanser 

Kategori:Norske kristne predikanter
Kategori:Norske oppbyggelsesforfattere
Kategori:Personer fra Bjerkreim kommune
Kategori:Personer fra Karmøy kommune